LidanRubinov/Halacha-QA huggingface dataset:
שאלה: שניים מקרא ואחד תרגום: רציתי לשאול אם אני ספרדי מבן עדות המזרח ואני רוצה לקרוא שניים מקרא ואחד תרגום בליל שבת כשאני מסיים את סעודת שבת בערב מיד לאחר מכן אני רוצה לקרוא את זה,האם זה מותר לקרוא בליל שבת את זה משום שזה מקרא והבנתי שלא קוראים מקרא בלילה,אבל בליל שבת ובמוצאי שבת זה מותר לקרוא מקרא כגון שניים מקרא ואחד תרגום וגם תהלים או שיר השירים או שגם בערב שבת ובמוצאי שבת זה אסור?
תשובה: אין שום איסור הלכתי לקרוא שמו"ת. יש הנהגה של מקובלים שלא לקרוא מקרא בלילה עד חצות לילה ותרגום לא לקרוא כל הלילה (כף החיים רפה,יד). לכן, מי שנוהג על פי הקבלה לא יקרא שמו"ת בלילה. אבל, מי שלא נוהג על פי הקבלה יכול לקרוא שמו"ת בלילה ובפרט אם אין לו משהו אחר ללמוד. לגבי תהילים שנאמרים כתפילה ניתן להקל גם בלילה. ברכה והצלחה. ירון דוראני.
שאלה: קניות בשלושת השבועות: לגבי רכישה של רהיטים ליחיד בשלושת השבועות- מה לגבי רהיטים שמצריכים הרכבה? האם ניתן לרכוש אותם ולהרכיב לאחר ט באב? ורהיטים שלא מצריכים הרכבה - האם ניתן לרכוש ולעשות שימוש גם כן לאחר ט באב? האם מאחר וברכת שהחיינו נאמרת עם השימוש הראשון ולא בעת הקנייה זה אמור להיות ר?
תשובה: יחיד צריך להימנע מקניית רהיט, מפני שברכתו "שהחיינו" (שו"ע רכג, ה). אבל אם עדיין לא הרכיב אותו מותר כדין בגד חשוב שצריך תיקון כדי ללובשו אחר תשעה באב, שמותר לקנותו עד סוף חודש תמוז (מ"ב רכג, יז). ואם הוא כבר מורכב לנוהגים לברך "שהחיינו" בעת השימוש ולא בעת הקנייה מותר להזמין את הרהיט מבלי להשתמש בו (כמובן שעדיף לבקש שגם יביאו אותו רק לאחר ט  באב). ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבה אייל משה - שהחיינו בשלושת השבועות היו מגדולי הראשונים שלא אכלו פרי חדש ולא קנו בגד חדש בשלושת השבועות, כדי שלא לברך עליהם "שהחיינו", שאמרו, איך נברך "שהחיינו וקיימנו והגיענו לזמן הזה" בזמן של פורענות (ספר חסידים תת"מ). ואף שהיו מגדולי הפוסקים שסברו שאין צריך להיזהר בזה (ט"ז, גר"א), מכל מקום במשך הדורות נתפשט המנהג להחמיר שלא לברך "שהחיינו" בימי בין המצרים. לפיכך נזהרים שלא לאכול פרי חדש שצריך לברך עליו "שהחיינו", ואין קונים בגד חדש שמברכים עליו "שהחיינו". אבל דברים שאין מברכים עליהם "שהחיינו", מותר לקנות עד סוף חודש תמוז. למשל, מותר לקנות גרביים או גופיות, שהואיל ואינם חשובים כל כך, אין מברכים עליהם "שהחיינו". וכן מותר לקנות נעליים, שאין נוהגים לברך עליהם "שהחיינו" (שו"ע ורמ"א או"ח רכג, ו).(וכיום יש נעליים יקרות ששמחים בהם ומברכים גם עליהם) וכן מותר לזוג לקנות רהיט, שהואיל והם שותפים בו ברכתו "הטוב והמטיב". אבל יחיד צריך להימנע מקניית רהיט, מפני שברכתו "שהחיינו" (שו"ע רכג, ה). וכן מותר לקנות בגד חשוב שצריך תיקון כדי ללובשו אחר תשעה באב, שהואיל ובעת הקנייה אי אפשר ללובשו, ממילא אין מברכים עליו בשעת הקנייה "שהחיינו", ולכן מותר לקנותו עד סוף חודש תמוז (מ"ב רכג, יז). ולנוהגים לברך "שהחיינו" בעת לבישת הבגד (וכך המנהג הרווח), מותר לקנות בגד חדש בשלושת השבועות, ובתנאי שילבשוהו אחר תשעה באב ואז יברכו עליו "שהחיינו". ומשנכנס אב ממעטים במשא ומתן, ואף כשאין מברכים על הקנייה "שהחיינו", נכון להימנע ממנה ח - באיזה מקרים מותר לברך "שהחיינו" מי שהזדמנה לידו מצווה שמברכים עליה "שהחיינו", כגון ברית מילה או פדיון הבן, יברך "שהחיינו", מפני שלא הוא קבע את מועד הברכה אלא מן השמים זימנו לידו מצווה כזו שמברכים עליה "שהחיינו" בימי בין המצרים (שו"ע תקנא, יז). וכן הרואה את חברו החביב אחר שעברו שלושים יום שלא ראהו ושמח לקראתו, יברך "שהחיינו", שאם לא יברך מיד יפסיד את הברכה. וכן מי שנולדה לו בת, כאשר יראנה בפעם הראשונה יברך "שהחיינו", שאם לא יעשה כן מיד - יפסיד את הברכה (עפ"י שו"ע רכה, א, מ"ב רכג, ב). בשבתות שבימי בין המצרים, לדעת רוב הפוסקים מותר לברך "שהחיינו". ואף שמקצת הפוסקים החמירו בזה (עפ"י האר"י), להלכה אפשר להקל ולברך "שהחיינו" על פרי חדש אפילו בשבת חזון. לפיכך, מי שנזדמן לידו פרי חדש בימות החול, ידחה את אכילתו לשבת ויברך עליו "שהחיינו". ואם אין לו אפשרות לדחות את אכילתו, כגון שאין לו מקרר ויש חשש שהפרי ירקב עד שבת, יאכל אותו מיד ויברך "שהחיינו" (רמ"א תקנא, יז, מ"ב תקנא, צח). וכן על בגד חדש, בשבתות שעד ראש חודש אב, אפשר לברך "שהחיינו". אבל בשבת שאחר ראש חודש אב, יש להחמיר שלא ללבוש בגד חדש ולברך עליו "שהחיינו" (מ"ב תקנא, צח  תורת המועדים ה, ז).
שאלה: שמיעת מוזיקה בזמני אבל: שמעתי כבר כל כך הרבה שמועות על פסיקות הלכה שונות בעניין והחלטתי סוף סוף לברר את ההלכה בעצמי. אני חי על מוזיקה פחות או יותר. אני שומע מוזיקה בדרך למקומות או כשאני עסוק במשהו. מבחינתי ספירת העומר ושלושת השבועות זה זמן אבל בגלל שאסור לשמוע מוזיקה ולא להפך. שמעתי שיש כל מיני דעות של רבנים שאומרים שכיום אפשר להקל בדבר ויש כאלה שאומרים שאפילו אין איסור היום או משהו כזה. האם יש מקור לדעות הללו, והאם לדעת הרב אפשר (וראוי) ללכת על פי ההיתר ומתי? ואולי כבר אין איסור? וחוץ מזה איך זה שפעם לא היו היתרים והיום יש? נראה לי קצת מוזר שפתאום אפשר להקל ולשמוע מוזיקה (דבר שגורם לי הנאה ענקית) אבל מצד שני חברים שלי שומעים ואומרים לי שאני פרייאר ושאני מחמיר על עצמי סתם. אשמח לקבל גם מקורות אם אפשר.
תשובה: הסיבה המרכזית לחוסר הפסיקה האחידה בנושא המוזיקה בימי בין המצרים נובעת מכך ששני דברים משפיעים על הפסיקה. דבר ראשון הוא משמעותה ומקומה של המוזיקה. בעבר, המוזיקה הייתה מאפיין מיוחד של דבר מה פומבי, המבטא שמחה, כגון שמחת חתן וכלה. ואילו היום, כפי שכתבת, המוזיקה היא "חלק מהחיים", לאוו דווקא בימי שמחה, לאוו דווקא בפומבי, ופעמים רבות היא בכלל לא נושא עיקרי אלא מוזיקת רקע. הדבר השני הוא העובדה שאיסור המוזיקה לעצמו אינו מופיע כחלק מדיני המשנה ביחס ל"משנכנס אב ממעטין בשמחה", ובד בבד יש סוגיות אחרות במסכת גיטין העוסקות בכלל באיסור מוזיקה לאחר החורבן שנפסקו בשולחן ערוך, אך מקוימות רק באופן חלקי. לאמור: הנושא מורכב, ובשל כך גם יש פסיקה לא אחידה בנושא. מה אני נוהג לעשות? אני מבחין בין השאלה הפומבית לשאלה הפרטית. מוזיקה פומבית יש לאסור כמנהגי ישראל רבים מיום י"ז בתמוז, בשל העובדה שלרוב מדובר במוזיקה שמחה, ואף שאין מדובר באירוע שמח   עצם קיומה הוא של שמחה. כאשר מדובר בהקשרים של שיעור ספורט ומשהו כזה   יש לדון בכל מקרה בנפרד. לגבי מוזיקה ששומעים לבד, או באוטו, או באוזניות וכדו    עד לראש חודש אב להקל משם ואילך   ראוי להחמיר גם בזה.
שאלה: מעבר עיר.: שמי. ושאלתי היא ככה יש לי בעיה עם בעלי וההורים שלו הוא תמיד מקשיב להם כל מה שהם אומרים לו זה קדוש תמיד הולך אליהם וזה פוגע לי ב בית כל יום אנחנו רבים בגלל זה.אני מאוד מעוניינת לעבור עיר אני מעיר בדרום ורוצה לעבור לצפון לנהריה כמה שיותר רחוק מהם יותר טוב האם כדאי לי??? ב רינת
תשובה: מעבר דירה היא אפשרות שקיימת תמיד בחיי בני הזוג, אך אסור שזה יהיה בדרך של הסתרת האמת. עלייך לבוא לבעלך ולדבר איתו בכנות בעת שאינכם במריבה על הנושא, אלא סתם כך באמצע ארוחת ערב למשל. עלייך לומר לו כיצד את מרגישה בקשר ליחס שלו להורים שלו, ולנסות להסביר לו את הצורך שלך במעבר דירה כדי לצמצם את החיכוך. נסי ככל הניתן שהשיחה לא תעבור לטונים צורמים ולמריבה, אלא לשיחה שמטרתה לפתור בעיה שמשמעותית עבורך. גם אם אתם רבים על כך הרבה, זה לא אומר שבעלך מבין את המצוקה שלך. שיחה פתוחה, והצבת האפשרות למעבר על השולחן, יכולה להבהיר לבעלך עד כמה המצב יש צורך לפתור את העניין. יכול להיות מצב שהבהרת המצוקה שלך בפני עצמה תפטור את הבעיה, ותביא לשינוי שיהיה רצוי מבחינתך. יתכן שתמצאו פתרון אחר שלא כרוך במעבר דירה. יחד עם ההבנה לצורך שלך, חשוב שתתני מקום גם לצורך של בעלך, ואת הקושי שלו בניתוק מההורים שלו. הניתוק הזה הוא הכרחי בסופו של דבר, "על כן יעזוב איש את אביו ואת אמו, ודבק באשתו", אך נתינת המקום גם להוויה הפנימית שלו היא חשובה מאוד. שתצליחו להתגבר על המכשולים בדרך לזוגיות בריאה ואוהבת. אריאל (המשיב אינו רב)
שאלה: קריוקי: קוראים לי נעמי יש לי עוד מעט בת מצווה ואני רוצה לעשות במפרסת שבביתי קריוקי עם חברותי. האם מותר לי ולחברותי לשיר? כי הרי אנחנו במרפסת ויש רמקולים וכו. השאלה שלי היא האם זה בעיה שהשכנים ישמעו אותנו.? נ.ב יישר כח על האתר המדהים הזה!!
תשובה: ראשית, שיהיה בשעה טובה ומוצלחת, וכניסה שמחה לעול מצוות. מותר לכן לעשות קריוקי גם אם זה יישמע כלפי חוץ. המגבלה היא שלא להגזים בעוצמות הקול, וזאת גם בשל בין אדם לחבירו (לא כולם צריכים לסבול את השירה שלכן.) וגם כדי לא להכריח ממש את על העוברים ושבים לשמוע אתכן. אולם אם את עושה קריוקי רגיל ובלי עוצמות מופרזות במרפסת - הדבר מותר. ובשמחה
שאלה: אכל מעט "ביס" מבשר: רציתי לדעת אם דין אדם שאכל מעט מאד מבשר או לדוגמא טעם ממאכל בשרי הוא דין האדם היכל ארוחה בשרית והינו צריך לשמור שש שעות כמו אוכל הסעודה?
תשובה: כן. אייל משה
שאלה: דווקא: למה ה עושה לי "דווקא"? ולא רק לי, הוא עושה להרבה אנשים.למה? משעמם לו? למה א"א לחיות חיים נורמליים שלווים?
תשובה: הוא עושה לך דוקא משום שהוא רוצה להוסיף בטובתך, ורק בעולם של דוקא אלוקי את יכולה לגלות את הנשמה האלוקית הנטועה בך בבחירה חופשית-  חשב יעקב לישב בשלוה, קפץ עליו רוגזו של יוסף. יש להתבטא בכבוד ומורא גדול כשמדברים על רבש"ע.
שאלה: ספורט תחרותי - יש בו בעיה?: 1. האם יש בעיה עם ספורט תחרותי? 2. האם יש בעיה לצפות במשחקי ספורט? אבקש גם מקורות עם התשובות. (לא שאני רוצה לערער על הדברים פשוט זה לצורך מאמר)
תשובה: א.זו המצאה יוונית, ואין זו דרכה של תורה. דרכה של תורה היא עיסוק בתוכן לשם התוכן עצמו, ולא לשם נצחון על החבר. רק בשעת הדחק אמרו חכמים שקנאת סופרים תרבה חכמה, ועל כך נראה שאמרה הגמ  במקום אחר שלעתיד לבוא חכמת סופרים מעין זו, תסרח. אלא הכל צריך להיות בישרות וחיבה ולא בתחרותיות, כגון ספורט לשם ההנאה או לשם בריאות שיש בזה ערך, אך תחרות אין לה מקום לכתחילה. ב.הגמ  בע"ז יח אומרת- "ההולך לאיצטדינין ולכרקום וראה שם את הנחשים ואת החברין בוקיון ומוקיון ומוליון ולוליון בלורין סלגורין הרי זה מושב לצים ועליהם הכתוב אומר אשרי האיש אשר לא הלך וגו  כי אם בתורת ה  חפצו. הא למדת שדברים הללו מביאין את האדם לידי ביטול תורה", לפיכך יש להמנע ממקומות של ליצנות שצוחקים על ערכים או מבטלים את הזמן לריק. אולם אם זה עראי וגם צנוע והתוכן אינו של ליצנות או ע"ז אלא משחק כדור וכד, אין בזה איסור הלכתי, אך לא שמענו גדולינו עוסקים בכך בשום דור מהדורות ולכן אם אין צורך עדיף לא ללכת גם באופן עראי. כל זמן שניתן להקדיש לתרבות ישראל שהיא עסק התורה- הדבר עדיף מכל עיסוק אחר, וכך נהגו ישראל בכל הדורות, שמצאנו דוד עוסק בתורה בלילותיו ומלאך ד  בא בחברו השלופה ליהושע על שביטלו תורה ערב הקרב. ועוד אמרו ח במגילה- "והיה כאלוף ביהודה ועקרון כיבוסי, אלו תראטראות וקרקסאות שבאדום שעתידים שרי יהודה ללמד בהן תורה ברבים", ולכך יש לשאוף בכל כוחנו, ולא לחיזוק הקרקסאות של תרבות הגויים.
שאלה: בחירת שם יהלי בהריון ראשון: שמי ואני בת21וחצי, אני בחודש הרביעי להריון אתמול גיליתי שיש לי בת,היתי מוכנה לבן וקיוויתי זה בן אבל הופתעתי לגלות שזוהי בת קטנה ומתוקה, אני תמיד ידעתי שכשתיהיה לי בת אני יקרא לה יהלי שהפרוש שלו די ברור וזה האור -שלי. אני מחוברת לשם הזה מאוד מאוד. ואוהבת אותו מכל השמות בעלי היקר קצת לא אוהב את השם וחושש שהוא לא יתחבר רציתי לשאול אותך מה דעתך על השם ואם יש סיכוי לחזק את תחושותיו לגבי השם? כי אם נדע בברור שזהו שם טוב נקרא לה כך ואני יהיה מאושרת עד השמיים. אשמח לתגובתך,
תשובה: השם עברי ועם משמעות טובה, ולכן אם הוא נאה בעיניכם אפשר לקרוא לבתכם כך. אמרו ח שרוח הקודש שורה על הזוג בקריאת השם, ולכן יש להיערך להשראת רוח הקודש שהתנאי הראשון בזה הוא אהבה ורעות ושמחה זוגית. לכן שוחחו בניכם, ולכו אחד לקראת השניה, וקראו לביתכם בשם ששניכם שלמים עימו. לא לכל שם צריך להתחבר מיד, העיקר שיש בו הסכמת שניכם ואהבה בריאה. בהצלחה
שאלה: תולעים בענבים: שמעתי שלאחרונה יש להקפיד יותר בבדיקת ענבים מתולעים ולא להסתפק בשטיפה חזקה במים כהוראתכם בעבר. האם זה נכון? ענבים שנראים טובים ונקנו במכולת שכונתית גם בהם יש עדיפות להשרות?
שאלה: קבורת דגימות דם במכון הפתולוגי: לרב מה ההלכה האם ניתן לקבור דגימות דם (מהמכון הפתולוגי) לאחר מספר שנים בקבר הנפטר או בקבר אחים
תשובה: אם הדם נלקח מהאדם בהיותו חי, אין צורך לקוברו גם לאחר מות האדם. אם נלקח במהלך גסיסתו או לאחר מותו- יש לקוברו.
שאלה: ט באב והנקה: יש לי תינוק בן חודשיים יונק מידי שעה וחצי. אני צמה "קשה" ובשנים האחרונות התעלפתי בכל יוהכ"פ בתפילת נעילה בבית כנסת. בכל הצומות אני מרגישה רע מאוד. אני מבקשת לדעת מה הדין של אם מניקה? מה עלי לעשות אם אני אחוש ברע במהלך הצום. אני מאוד חוששת כי עלי גם להניק וגם לטפל בתינוק.אני חוששת שלא אצליח לתפקד. מראש!
תשובה: הטוב ביותר הוא להתכונן לצום כמו שצריך - שתיה, מזגן פירות, ולהתחיל לצום. וכשאת מתחילה לחוש לא טוב - לשתות כמה שאת צריכה. האם את יכולה ללכת בדרך זו?
שאלה: תיקון חצות לנשים: ו על הזמן שאתה מקדיש כדי לענות על שאלות,זה עוזר לי הרבה!!קראתי באיזה אתר אינטרנט שע"פ הקבלה לנשים אסור לומר תיקון חצות. האם זה נכון? ואם כן למה? רבה!!
תשובה: נשים שייכות לתיקונים אחרים ולא לתיקון הזה, טעם הדבר בסוד ואין כאן מקומו. אפשר ללמוד מוסר או אמונה במקום זאת. בהצלחה
שאלה: לימוד קודש בשבת למבחן: ב"ה לאחרונה אני מתחזקת ומשתדלת בשבת לא ללמוד למבחן חול, גם לא בלשון. אבל עיתוני חול עדיין כן, לאט לאט. אבל, אם אני לומדת קודש למבחן- זה נחשב טוב? כי אני לומדת בשביל המבחן. אני לא תמיד לומדת בנחת באותה דרך שהייתי לומדת בה כמו אם זה לא היה למבחן. לדוג, אם זה למבחן אשב ואסיים הכל ואם לא, אשב וכארגיש שמיציתי, אעבור לספר מעניין. אז לימוד קודש בשבת למבחן הוא ר?
תשובה: מותר לכתחילה ללמוד לימודי קודש בשבת, גם אם הם מיועדים למבחן בחול. קריאה בעיתון חילוני (או עיתון חילוני שרק נראה דתי)- גרוע מלימודי חול בשבת, ולכן אם יש לך ברירה בין עיתון כזה ללימודים למבחן במקצוע חול, עדיף ללמוד למבחן
שאלה: אם אני אדליק אור בשבת, אני אמות?: היי. על כל התשובות הקודמות על השאלות שלי.רציתי לשאול עוד שאלה.למה כולם מאמינים בתורה ובה? איזה הוכחה יש לזה שזה אמיתי כל זה? אם נגיד אני ידליק אור בשבת.אני לא.אני דתיה.אבל נגיד שאני ידליק אז.מה? אני ימות במקום כאילו?יש לי מלא חברות חילוניות שלא שומרות שבת ולא מאמינות בתורה.והם לא נראלי מפסידות כלום.אז למה אנחנו שומרים את זה?מה יוצא לנו מזה?מה אנחנו מרוויחים?
תשובה: לשואלת בשאלתך את מעלה הרבה נקודות עקרוניות וחשובות. אכן את צודקת שחברות שלך לא שומרות שבת וזה לא נראה שחסר להם משהוא וכמובן שאף אחת מהם לא "מתה במקום" על חילול שבת או כל מצווה אחרת שבתורה. הקב"ה ברא את העולם כך שתהא לאדם בחירה. לכן אנו לא יכולים לזהות מבחוץ מה קורה לאדם שאינו שומר תורה ומצוות. שאם היינו רואים שאדם שלא מקיים מצוות קורים לו דברים ישירים כגון איך שאדם מחלל שבת הוא היה נפגע. הרי שזה היה מבטל את הבחירה כי אז כולם היו רואים שהתורה היא אמת. אבל על ידי התבוננות נראה שאכן למי שלא מקיים תורה ומצוות חסר לו חלק מעולם פנימי.(תחשבי קצת על ארוחות שבת עם המשפחה לעומת הארוחות של החברות של חברותייך עם משפחתם). נכון שלא כל מי שמקיים את התורה יש לו עולם פנימי כזה אבל אפשר לזהות שלדתיים יש עולם ערכים הרבה יותר גבוה. ויש אנשים מיוחדים (כגון צדיקים) שמזהים אצלם וגם מרגישים משהו מיוחד שאין אצל אף אחד אחר שלא שומר תורה ומצוות. ומה שמרוויחים מהתורה והמצוות (פרט מהשכר לעולם הבא) זה שיש לנו תורה שעל ידה אפשר להתקרב לקב"ה ובין היתר להיות אנשים יותר טובים ושיש ערך ניצחי לדברים שאנו עושים בעולם הזה. וגם הקב"ה רצה שנתאמץ על מנת שנקיים את המצוות מאמונה. ופה אנו מגיעים לאחת השאלות החשובות שלך והיא איך יודעים שהתורה אמיתית? לשאלה זו יש הרבה תשובות מכיוון שיש הרבה דרכים להגיע לאמת. לי אישית יש שני דרכים שבהם הגעתי למסקנה שהתורה היא אמת. דרך ראשונה היא דרך ההיסטוריה, אני חושב שהמאורעות של חזרת עם יישראל לארצו בעשרות שנים האחרונות וגם השמירה של עם ישראל בגלות זו הוכחה ברורה לדברי הנביאים שהתקיימו וגם הוכחה להשגחה שהקב"ה משגיח עלינו ודואג לנו. הדרך השניה היא מתוך הסתכלות פנימית. האדם שעוצר את מרוץ החיים ומוצא לו זמן קצת להיות עם עצמו,.לאט לאט יתחיל לחוש שיש מישהוא שמנחה אותו בחיים ודואג לו כמובן שזה הקב"ה. ואע"פ שזו לא הוכחה שיכלית אלא של רגש פנימי. היא חשובה לא פחות מההוכחות השכליות. אני מקווה שעניתי לשאלות שלך אם את מרגישה שיש לך עוד שאלות או שלא עניתי על שאלה או שלא התייחסתי מספיק את מוזמנת לחזור אלי שוב. בהצלחה נתנאל
שאלה: ייחוד: הרב. שאלה ראשונה שלי פה. האם מותר להימצא באותו בית עם שתי בנות בנות גילי בשביל עבודת ניקיון חד פעמית? האם איסור ייחוד מתבטל שיש יותר מבת אחת?
תשובה: ב"ה, אסור להתיחד עם שתי בנות, אם עלולים להכנס לשם אנשים נוספים בכל רגע אין איסור, רק כל אחד יעסוק בעבודתו. דני ארגמן
שאלה: בקשות לה. ממש חשוב: קודם, אני רוצה לדעת: כמה תפילות נשים צריכות להתפלל ביום אחד כל יום? כי יש לי בקשה ממש חשובה, אני גם צריכה לדעת אם ה מקשיב לי כי לפעמים אני מרגישה פחד, חשש או לחץ בתוכי, ויש לי בעיה ממש רצינית עם משפחתי ואני נוהגת להתפלל חזק לה ולבקש בקשה מיוחדת הבקשה שלי היא: להיות עצמאית, ולטוס לארץ כמה שיותר מהר כי אני בחו ל, ואני לא יודעת אם ה ישמע את תפילתי, ואני מרגישה שהוא לא מקשיב לי. איזה סיבות יש שה לא שומע את הבקשות????? האם זה אומר שצריך תפילה מיוחדת? או להתפלל בבגדים יותר מכובדים????
תשובה: ב"ה, רצוי שאישה תתפלל תפילת שמונה עשרה כל יום. ב"ה, ה  שומע תמיד את תפילתנו, לפעמים ה  עונה מיד, לפעמים עונה עוד לפני שמתפללים, "טרם יקראו ואני אענה" לפעמים עונה לאחר זמן, ולפעמים אנחנו-שהתפללנו- לא נענים אבל אחרים נענים בזכות תפילתנו, כך שלתפילה יש ערך כפול, א-עצם התפילה כמו כל מצוה. ב-השפעתה לטובה עלנו או על אחרים. לכן צריך להתאזר בסבלנות להשתדל גם להתפלל וגם לעשות תשובה. ובענין התפילה המיוחדת שלך, כתב בספר חסידים שמי שמתפלל על צרכי שמים, למשל שיזכה לתורה או מצוות או מדות טובות - תפילתו נענית אף על פי שהוא לא ראוי - כיוון שביקש לצרכי שמים, ועליה לארץ ישראל היא לא רק צורך אישי שלך אלא גם צרכי שמים. שתזכי שיתמלאו משאלות ליבך לטובה. דני ארגמן
שאלה: קריאת שמע: אני קוראת קריאת שמע מתוך הסידור לפני השינה. בעלי פעמים רבות מגיע אחרי למיטה ואז מעוניין לדבר. מה צריך לעשות במקרה כזה? האם לקרוא ברכת המפיל ללא שם ה, או לומר לבעלי שכבר קראתי קריאת שמע ואני מעוניינת לישון (וכמובן לנסות לדבר בשעות מוקדמות יותר) יעל
תשובה: לך מי שנצרך אחר שאמר "שמע" ו"המפיל", לדבר או לאכול או לשתות או לסדר דבר מה דחוף - רשאי, מפני שאין ברכת "המפיל" כברכת הנהנין שאסור להפסיק בין הברכה להנאה, אלא היא ברכת שבח על שינת הלילה, אלא שלכתחילה טוב להצמיד את קריאת שמע שעל המיטה לשינה (ע  רמ"א רלט, א  ציץ אליעזר ז, כז, יחו"ד ד, ע  קיח-קכב, פס"ת רלט, ג. אמנם במ"ב רלט, ד, מחמיר אחר "המפיל"). ולכן אפשר ומצווה לדבר עם הבעל. ולהרחבה ומקור התשובה עייני בספר פניני הלכה מאת הרב אליעזר מלמד שליט"א באתר ישיבה אייל משה
שאלה: בירור הלכה לספרדים-אשכנזים: -אני חוזר בתשובה, בעל מנהגים מעדות המזרח. רציתי לברר כמה דברים הכשורים לעניני כשרות וסביבם : 1) האם מותר להשתמש בכלי בשרי בחזקת בשרי עם כלי חלבי בחזקת חלבי בהכנת אוכל פרווה? (הכלים עברו מדיח נקי, ועברו יותר מ24 שעות מהפעם האחרונה שהשתמשו בהם? 2) אני ואשתי שומרים על בית הורי אשתי לשנה שם אנו מתגוררים. הוריה של אשתי בחו"ל לשנה והופקדנו על הבית בו אנו גרים. האם עלי לשמור במטבח דיני אשכנז או עדות מזרח, ואם כן למה? אביה של אשתי אמר לי לעשות בכשרות כטוב בעיני 3)מה דין ההכשרה של מדיח כלים וכיצד הדבר מתבצע?
תשובה: א.על אף שמעיקר הדין מותר, יש להמנע ולהתרחק מצדדי איסור שיגיעו מכך, אם לא בשעת הדחק ב.אני מבין שהם אשכנזים. על כן יש להחמיר כשתי השיטות בהכנת האוכל בכלים חמים שלהם, כדי שלא תעברו על מנהג אבות וגם הם לא יעברו על כך. הדבר נשמע טרחה, אך אין בכך טרחה יתירה למען האמת ג.אפשר להדיח פעם חלבי ופעם בשרי, ובלבד שמנקים את המסננת היטב ביניהם, ולא מכניסים כלי שיש בו חתיכות אוכל ממש, וכן יש לפזר אבקה גם על הכלים ולא רק בתיבה שלהם. ובשעת הדחק לספרדים מותר להדיח יחד כלים בשריים וחלביים בהדרכה הנ"ל.
שאלה: מקווה כלים- דחוף: היום הלכתי למקווה כלים. כשהכנסתי את הכלים למים הבחנתי בג וקים שחורים במים. האם הטבילה עלתה או שצריך לקחת למקווה אחר ולטבול שנית?.
תשובה: הטבילה עולה (יו"ד רא ), אולם יש להודיע למועצה הדתית לנקות את המקווה משום זה אלי ואנווהו
שאלה: שבת: אני כבר שנה וחצי בתהליך של התחזקות. כבר כמה חודשים שאני לא נוסעת בשבת. בעלי כן נוסע. יש לי שאלה. אם אני קונה כרטיסים לגן החיות בירושלים מראש, והולכת ברגל לגן החיות האם זה ר?
תשובה: אסור. מן הסתם הפעלת המקום כרוכה בחילול שבת והמבקר שם נהנה מחילול שבת שנעשה גם עבורו. מעבר לזה נראה שהכרטיס נחשב כשטר כספי שאסור לקרוא בו בשבת (מ"ב שז, נ  שכג, כ  שש"כ כט, כו). ועצם הביקור בגן החיות נחשב כמעשה מובהק של ימי החול האסור בשבת, כדין משחק כדור של גדולים, שחייה בבריכה, התעמלות ונסיעה באופניים. שכן למדנו בנביא שצריך לשמור על צביונו של יום השבת כיום מכובד ומקודש, יום שאין עוסקים בו בדברי חול, והעושה כן זוכה לשכר גדול. שנאמר (ישעיהו נח, יג-יד): "אם תשיב משבת רגלך עשות חפציך ביום קדשי, וקראת לשבת ענג לקדוש ה  מכבד, וכבדתו מעשות דרכיך ממצוא חפצך ודבר דבר. אז תתענג על ה  והרכבתיך על במותי ארץ והאכלתיך נחלת יעקב אביך, כי פי ה  דבר". ולמדו חכמים מדברי הנביא הדרכות רבות לשבת, ועיקרן שלא ינהג אדם בשבת כדרך שהוא נוהג ביום חול. וכך אמרו (שבת קיג, א): "וכבדתו   שלא יהא מלבושך של שבת כמלבושך של חול  מעשות דרכיך   שלא יהא הילוכך של שבת כהילוכך של חול. ממצוא חפצך   חפציך אסורין, חפצי שמים מותרין. ודבר דבר   שלא יהא דבורך של שבת כדבורך של חול. דבור   אסור, הרהור   מותר". מעמדן של הדרכות אלו גבוה מתקנות חכמים, הואיל ושורשם במצוות התורה לשבות, ויסודם נתבאר בדברי הנביאים, ועל כן הם נקראים  דברי קבלה. הכבוד מתבטא בבגדי השבת, רחיצת הגוף, הכנת הבית והדלקת הנר. והעונג מתבטא בסעודות, בשינה ובלימוד התורה. אייל משה
שאלה: החלפת נוסח: אבי עלה לארץ בגיל 14 מאוקראינה, שם היה אסור להיות דתי, ולכן הוא ומשפחתו היו מסורתיים. כאשר הוא הגיע לארץ חב"ד נתנו לו תפילין נוסח ספרד (שי"ן הפוכה ביד, שי"ן של אשכנז בתפילה של ראש), מיותר לציין שאנחנו אשכנזים. כשהייתי בן 6 אבי נהרג, וכשהגעתי לגיל מצוות התחלתי להשתמש בתפילין שלו, ומאחר שלא היה לי נוסח כ"כ שהוא מנהג אבות גם התחלתי להפתלל מסידור בנוסח ספרד (האר"י). מכיוון שאין בנמצא בתי כנסת של ספרד בסביבתי, אני מתפלל בבית כנסת אשכנזי, ואיפה שהנוסח שלהם שונה אני מתאים את התפילה שלי לשלהם (במחינת קדישים וכו ) ואומר מהר קטעים שהם לא וכו. שאלתי היא כזו חשבתי שמתי שאני אגיע לגיל 18 אני אקנה תפילין חדשות נוסח אשכנז רגיל, ואתחיל להתפלל מסידור אשנכז רגיל, זאת על מנת להתאים לבתי הכנסת שאני הולך אליהם וכי אני רוצה שילדיי בעתיד לא ייצטרכו להתבלבל ולהסתבך עם משהו שלא להם. אחרי הכל, הנוסח הנוכחי הוא סוג של "בטעות". האם מותר לעשות דבר כזה? מראש!
תשובה: אם ברור לך שהנוסח של אבות אבותיו של אביך היה אשכנז לפני שהפסיקו לשמור מצוות אתה יכול כמובן לחזור למקור שזה נוסח אשכנז ותפילין כתב ב"י. אך האם לא יתכן שהם גם היו חסידים והתפללו ספרד והניחו תפילין של האר"י (ספרד)?. אם אין לך דרך לברר זאת אז מספק אתה יכול לעבור לאשכנז כיוון שהוא הנוסח המקורי לפני שקמה תנועת החסידות.
שאלה: למידה ממורה (נקבה) באינטרנט: אני התחלתי לא מזמן ללמוד אנגלית דרך האינטרנט דרך YouTube. קבוצת מורים מחו ל הקימו פרוייקט ב YouTube שכל אחד מהם מעלה סרטונים שיכולים ללמד אנגלית בלימוד עצמי את הצופה. בהתחלה התחלתי ללמוד שיעורים מסויימים ממורה (זכר) (גוי), אך יש נושא באנגלית שנקרא זמנים (עבר הווה עתיד) כידוע, שאותו מורה לא מלמד, וחלק מן המורות מלמדות אותו. האם מותר לי לצפות בשיעורים שלהן?
תשובה: אם המורות לבושות באופן צנוע אז מותר.
שאלה: טיול בני דודים: רצינו לעשות בחופש טיול בני דודים (בגילאי 14-18). רציתי לדעת מהם גידרי ההלכה (בלי להקל) בקשר לנושא זה. האם מותר בכלל לצאת לטיול כזה? כיצד יהיה אפשר להיכנס למים (בבגדים צנועים כמובן)? איך יהיה אפשר לישון (אוהלים נפרדים וכו, אם בכלל)? מראש אמיתי
תשובה: מעל שלוש בנים ושלוש בנות מותר לכל הדעות. כמובן שינה באוהלים נפרדים. למים אם הבגדים צנועים אפשר להיכנס אם המקום מספיק רחב ולא מדובר במקום צר שמכרחי חיכוך בין אחד לשני.
שאלה: מול תרבות המערב: הרב,אני כותבת וממש כואבת כבר את כל התרבות מערב הזו שנמאס לי ממנה,אני לא מאמינה לה ולריקנות שלה ולאשליה שהיא יוצרת הרדיפה אחרי היופי והכסף תמיד להרגיש שמנה ומכוערת כי אני לא כמו הדוגמניות בפרסומות,כל הריקבון הזה מול הטלויזיה והמחשה והסדרות האלה,שרק מאממללות ונותנים הרגשה של ריקנות!אני דתייה,אבל עמוק בתוך התרבות הזו. בבבקשה עזרה! איך יוצאים ממנה? אפשר בכלל? יש לכך כלים? תווודה רבה רבה רבה!!
תשובה: אני לא רב אבל אשמח לנסות לבשל תשובה טובה לשאלה היפה הזו, ששאלת. למה תרבות המערב דוחה אותך? איזה כיף זה להסתובב ימים שלמים בין חנויות בגדים, פוסטרים מנקרי עיניים, בתי קפה, קניונים, פרסומות להורדת כל חלקיק שלא מוצא חן בעינייך (בגוף, בבית, אצל אחרים), ממש תחושה של    וואו אחד גדול. יש פה הכל יש לך הכל או לפחות יכול להיות לך הכל- אם רק תשלמי מספיק כסף ןתעשי מספיק ניתוחים ו טיפולים. למה זה לא מספיק? הרי באמת יכול להיות לאדם שאלו החיים שלו, כמעט כל מה שהוא רוצה. יהיה לו הרבה כסף כי הוא עובד כמו משוגע או שהוא מצא קומבינה טובה תהיה לו מכונית שאת לא מסוגלת לדמיין הוא ייראה פצצה כל הבנות ירדפו אחריו. סוף. אבל כמו שאנחנו מבינים ממבט פשוט אחד בתרבות הזו ובצורכיה, זה באמת רק כמעט כל מה שהוא צריך. את הליבה של הכל, את הגרעין של החיים- הוא איבד בדרך. צא ולמד- סביבינו אלפי קורבנות (וגם כאלה שנוהרים מתוך רצון) של תרבות המערב. והם עצובים. זאת אומרת, במסיבה הם שמחים. אבל בבית, עם עצמם- רע להם. בודד להם עם עצמם. הם לא מלאים בתוכן, הם מלאים באיך שהם נראים הם מלאים במה שהם קנו היום היא מלאה במה שההוא חושב עליה. בתדמית שלהם. וברגע שהם נמצאים לבד, או ברגע שמפסיקים למחוא להם כפיים על התספורת המטריפה שהם הראשונים שהעזו ללכת איתה, אז קשה להם, קשה להם אפילו לחיות. ויכול להיות שהם יחליטו יום אחד שוואלה, באמת לא שווה להם לחיות. אז בוא נעשה סדר- תרבות המערב לא סתם מעצבנת אותך כי היא דורשת ממך כל הזמן להתייסר על הגלידה הטעימה שאכלת ועכשיו אולי חלילה השמנת רבע גרם ואת כבר לא תשעים שלושים שישים או מה שזה לא יהיה. היא כואבת לנו כי היא הורסת את הכל. היא לוקחת את כל הפנים שאנחנו כל כך רוצים להתמקד בו ומכווצ צ ת אותו מול העיניים שלנו. להיות חבר אמיתי? שטויות, העיקר שכולם סביבך. להיות נאמן לאמת? מה הקטע? העיקר שסיפרת משהו מורח מצחוק. לפתח את הטוב לב שלי? מה זה נותן לך? העיקר להרוויח כסף. אין ערך לדברים שלא רואים אותם. אין צניעות. ואת יושבת כאן ומחכה לתשובה- נו, אז מה אפשר לעשות כדי לא להחליק במדרון המעוות הזה של תרבות הגועל נפש?! בעיניי, עושים בעוצמה גדולה את מה שהפוך ממנה. שומרים סוד. מדברים בכנות ולא בציניות. מכבדים את מי שיש לו יותר נסיון ממני גם אם יש בפניו קמטים. מתלבשים בצניעות. משקיעים במחשבות וברגשות נכונים במקום רק במראה החיצוני. דנים בנחת. אוכלים מה שבריא גם אם לוקח עוד עשר דקות להכין אותו ואני ממש רעבה. מתאמצים מאוד כדי שמה שיעמוד לנגד עינינו זה הנצח, האמת, הבפנים של הדברים. ולא הבחוץ, והרגע הזה ומה שאנשים, בשר ודם, חושבים עלי. זה קשה. אבל זאת האמת. בהצלחה רבה לנו. רות, rutav89 gmail.com
שאלה: כללי: האם לאחר שינה יש צורך ב נטילת ידיים עם ברכה ( הכוונה לשינת צהריים מי 4 עד 7 ) האם יש חיוב בלקרוא 2 מקרא 1 תרגום?, והאם שקוראים חייבים להבין?, והאם צריך לקרוא בטעמים??
תשובה: א. מחלוקת ראשונים-ולכן נוטלים בלי ברכה, שהרי ספק ברכות להקל. ב. יש חיוב, ודאי שעיקר הרעיון הוא להבין ולכן מי שלא מבין ארמית יקרא תרגום עם פירוש שהוא מבין. רצוי לקרוא בטעמים אך אין חובה.